Lögreglan í Borgarfirði og Dölum hafði afskipti af mönnum sem létu ófriðlega og höfðu í hótunum við ungan mann á Hvanneyri í síðustu viku . Þeir höfðu flúið af vettvangi þegar lögreglan var kölluð til og voru á leiðinni til Reykjavíkur þegar hafðist upp á þeim . Voru viðkomandi menn færðir á lögreglustöðina , en þeim síðan sleppt að lokinni yfirheyrslu . Ekki hefur formleg kæra borist ennþá frá húsráðendum en ljóst er að þarna var um einhvers konar innheimtuaðgerð að ræða og málsaðilar hvorki sammála um upphæð skuldarinnar né afborgunarskilmála , að sögn lögreglu .